Alkometri mittaa veren alkoholipitoisuutta uloshengitysilmasta. Oikeaoppisesti kalibroitu, hyvä alkometri pystyy osoittamaan veren alkoholipitoisuuden todella tarkasti ja poikkeamat ovat vain sadasosapromillen luokkaa. Viranomaisten käyttämien ja myös tässä oppaassa esiteltyjen mallien toiminta perustuu sähkökemialliseen hapettumiseen. Anturina toimivassa käyttöainekennossa alkoholi hajoaa, ja kennon yläpinnalle muodostuu etikkahappoa sekä ylimääräelektroneja. Kennon alapinnalle muodostuva elektronivajaus luo sähkövirran pintojen välille. Tämä Jännite mitataan platinaelektrodien avulla ja luetaan veren alkoholipitoisuuden osoittavana promillelukemana.